07/04/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo de Ferroatlántica, SL (Cee-Dumbría-centrais hidroeléctricas)

Visto o expediente do convenio colectivo de FERROATLÁNTICA, SL (Cee-Dumbría-centrais hidroeléctricas) (código convenio 1501321), que tivo entrada neste Departamento Territorial da Consellería de Traballo e Benestar o día 02.03.2010 e subscrito pola parte económica pola empresa e pola parte social polo comité de empresa o día 17.02.2010, de conformidade co disposto nos artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre rexistro e depósito de convenios colectivos de traballo e o Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, este Departamento Territorial ACORDA: PRIMEIRO.–Ordenar a súa inscripción no Libro rexistro de convenios colectivos de traballo, obrante neste Departamento Territorial, e notificación á representación económica e social da Comisión Negociadora. SEGUNDO.–Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.–Dispoñe-la súa publicación no Boletín Oficial da Provincia. A Coruña, 12 de marzo de 2010. O xefe territorial de Traballo e Benestar Manuela Maria Jaumandreu El Haouass IX CONVENIO DE EMPRESA DE “FERROATLÁNTICA, S. L.” CEE-DUMBRÍA-CENTRALES HIDROELÉCTRICAS 2009 ÍNDICE CAPÍTULO I.–ESTIPULACIÓNS XERAIS 1.1. Ámbito 1.2. Vixencia e duración 1.3. Denuncia 1.4. Respecto dos dereitos adquiridos 1.5. Comisión mixta 1.6. Non discrimación por razóns de sexo CAPÍTULO II.–RÉXIME E CONDICIÓNS DE TRABALLO 2.1. Xornada de traballo 2.2. Vacacións 2.3. Licencias retribuídas 2.4. Permisos 2.5. Promoción do persoal 2.6. Prendas de traballo CAPÍTULO III.–CONCEPTOS RETRIBUTIVOS 3.1. Salario base 3.2. Antigüidade 3.3. Plus compensación 3.4. Plus posto de traballo 3.5. Plus nocturno 3.6. Plus rotativo 3.7. Plus xefe de equipo 3.8. Plus festivo 3.9. Pagas extraordinarias 3.10. Horas extraordinarias 3.11. Retribucións varias: cubilotes, chamadas 3.12. Plus de condicións especiais CAPÍTULO IV.–FONDO DE PENSIÓNS 4.1. Fondo de pensións CAPÍTULO V.–ACCIÓN SOCIAL 1.1. Persoal con capacidade disminuída 5.2. Complemento baixa: accidente ou enfermedade 5.3. Premio de nupcialidade 5.4. Premio de natalidade 5.5. Premio de vinculación 5.6. Premio de xubilación 5.7. Axudas especiais 5.8. Lote de Nadal 5.9. Axuda material escolar 5.10. Indemnización por defunción 5.11. Privación de liberdade 5.12. Subvención o comité CAPÍTULO VI.–SAÚDE LABORAL 6.1. Servicio de Prevención 6.2. Comité de seguridade e saúde CAPÍTULO VII.–OUTRAS DISPOSICIÓNS 7.1. Cobro salario 7.2. Asambleas e información 7.3. Vacantes de persoal 7.4. Cuota sindical 7.5. Comedor 7.6. Dietas 7.7. Contratos 7.8. Seguro carnet de conducir IX CONVENIO DE EMPRESA “FERROATLÁNTICA S. L.” 2009 CAPÍTULO I.–ESTIPULACIONS XERAIS 1.1.–ÁMBITO. O presente convenio regulará a partires da súa entrada en vigor, as relacións laborais da empresa “FERROATLÁNTICA S. L.”, nas factorías de CEE-DUMBRÍA e CENTRALES HIDROELÉCTRICAS, as cales abarcan tódalas instalaciones de aproveitamento hidroeléctrico, propiedade da empresa, dos ríos Xallas e Grande da provincia da Coruña e afecta a tódolos traballadores da mesma en ditos centros. Todo o que non esté reflexado no presente convenio, rexiráse pola lexislación vixente do sector.1.2.–VIXENCIA E DURACIÓN. O convenio entrará en vigor o día 1.º de xaneiro do 2009 e caducará o 31 de decembro do 2009. Transcorrido o periodo de vixencia seguirán aplicándose todas as cláusulas co mesmo alcance e contido con que foron pactadas ata que se aprobe e entre en vigor o novo convenio.1.3.–DENUNCIA. Considerarase por ámbalas partes denunciado en tempo e forma na data do seu vencimento.1.4.–RESPECTO ÓS DEREITOS ADQUIRIDOS. Respetaránse as situacións persoais que no seu conxunto, sexan mais beneficiosas cás estipuladas no presente convenio, manténdose estrictamente “ad personam”. Independentemente de que existan outros conceptos, considéranse condicións “ad personam” para o persoal fixo en plantilla ó 01.12.92 como dereitos adquiridos en compensación de situacións anteriores a esa fecha, os seguintes apartados: – Bolsa de vacacións (capítulo II, apartado 2.2). – Plus compensación (capíitulo III, apartado 3.3). – Axudas especiais (capítulo V, apartado 5.7). 1.5.–COMISIÓN MIXTA. Estará composta por dous representantes do actual comité de empresa e dous representantes da empresa. As súas funcións serán as de velar polo cumplimento das estipulacións contidas no presente convenio e clarexar cantas dúbidas que ó respecto poidan xurdir.1.6.–NON DISCRIMACIÓN POR RAZÓNS DE SEXO. As partes firmantes coinciden en que son obxetivos importantes para lograr a igualdade de oportunidades sistemáticas e planificadas os seguintes: – Que os traballadores afectados polo convenio non poderán ser obxecto de decisións e condicións, ou de calquera clase de medidas, que comporten directa ou indirectamente un trato discriminatorio en función do sexo en canto ao acceso, promoción e conservación do posto de traballo- – Que tanto as mulleres como os homes deben recibir igual retribución por traballo de igual valor, así como que haxa igualdade en canto ás súas condicións de emprego. – Que os postos de traballo, as prácticas laborais, a organización do traballo e as condicións laborais oriéntense de tal forma que sexan adecuadas tanto para homes como para mulleres. CAPÍTULO II.–RÉXIME E CONDICIÓNS DE TRABALLO 2.1.–XORNADA DE TRABALLO. Para 2009 a xornada será de 40 horas semanais, equivalentes como máximo a 1.752 horas anuais. Para o persoal técnico-administrativo, consideraránse festivos non recuperables tres días ó ano, dous dos cales serán o 24 e 31 de Decembro, sempre que non coincidan en sábado ou domingo.2.2.–VACACIÓNS. Establécense 22 días laborais de vacacións ó ano, podendo fraccionarse en dous períodos como máximo. O período de disfrute das mesmas fixarase de común acordo entre os traballadores e a dirección da empresa en función da actividade productiva. O traballador coñecerá as datas que lle correspondan dous meses antes, ó menos, do comenzo do disfrute. Os días de vacacións serán retribuidos conforme ó promedio obtido polo traballador (salario, antigüidade e pluses que correspondan) nos tres últimos meses traballados con anterioridade á data de inicio das mesmas. O persoal de turnos incluiráselle ademais un día e medio de plus festivo ó remate das vacacións. Os traballadores que por necesidade de producción non poidan desfrutalas vacacións nos meses de xulio, agosto ou setembro percibirán a bolsa de vacacións para 2009 de 49,83 € por día de vacacións, que serán abonados no mesmo mes en que se disfruten. Este complemento soio o percibirán a plantilla fixa a 31.12.92 2.3.–LICENCIAS RETRIBUÍDAS. A tódolos traballadores que o soliciten, e previa xustificación da súa necesidade serálle concedida licencia sen pérdida de retribución polos seguintes motivos: a) Por matrimonio: quince días naturais. b) Por matrimonio de fillos e irmáns: un día. c) Por nacemento de fillo: tres días naturais, que ampliaránse a dous máis, cando o alumbramento non sexa no Hospital Comarcal de Cee. d) Por enfermidade grave de pais, avós, fillos e cónxuxe; pais, avóos e fillos políticos: dous días naturais, que porán ampliarse ata tres máis, cando o traballador necesite efectuar un desprazamento ó efecto, debendo xustificarse a gravidade e tempo de ausencia. e) Por morte de pais, avós, fillos, irmáns, netos, cónxuxe; pais, avós, fillos e irmáns políticos: tres días naturais, que porán ampliarse ata dous máis cando o traballador necesite realizar un desprazamento ó efecto. f) Por morte de primos, tíos e sobriños en primeiro grado: un día. g) Por traslado de domicilio habitual: un día. h) Polo tempo indispensable para o cumplimento dun deber inexcusable de carácter público e persoal. i) Polo tempo necesario para consulta médica de especialista previo coñecimento do servicio médico da empresa. Por cónxuxe, entenderase tamén a persoa que conviva, como parella do traballador/a, sempre que acredite documentalmente esta condición.2.4.–PERMISOS. Os traballadores inscritos en cursos organizados en centros oficiais ou recoñecidos polo Ministerio de Educación e Cencia ou Traballo para a obtención dun tíduo académico a tenor da Lei Xeral de Educación, teñen dereito nos termos que se establecen: a) Os permisos polo tempo necesario para concorrer a exámes finais e demais probas de aptitude, evaliación ou trimestrais, sin alteración nin disminución algunha dos seus dereitos laborais, nin das retribucións que por calquer concepto viñese percibindo. b) A prestar os seus servicios no caso de que asistan ós cursos que se sinalan anteriormente e na empresa haxa varios turnos de traballo, naquel que millor facilite o cumplimento das súas obrigas escolares.2.5.–PROMOCIÓN DO PERSOAL. A promoción do persoal suxetarase ó réxime seguinte: – Ás categorías que impliquen funcións de mando ou confianza, tales como: técnicos tiduados, contramaestres, encargados, capataces, xefes administrativos, gardas xurados, etc., serán de libre designación pola empresa. – Cando exista unha vacante a cubrir nas categorías de oficiais, anunciarase no taboleiro de anuncios a existencia de ditas vacantes e na convocatoria ás probas de aptitude que correspondan. – As probas poderá presentarse todo o persoal que así o desexe e que sexa de categoría inmediata inferior. A dirección confeccionará os programas necesarios sobor dos temas e materias que sexan materia de exámen nas probas calificatorias, que serán sometidas a coñecimento e suxerencias do comité de empresa antes da súa fixación definitiva. – A comisión Examinadora estará composta por catro membros: dous serán elexidos polo comité de empresa e outros dos serán elexidos pola Dirección. – En igualdade de resultados nas probas de calificación daráse preferencia para ocupar a praza ó candidato con maior antigüidade na empresa. – Para o resto das categorías profesionais os ascensos produciranse, dentro das vacantes existentes tendo en conta a formación, méritos e antigüidade do traballador, todo elo sin perxuicio das facultades organizativas da empresa. – Co fin de promociona-lo emprego xuvenil, contrataranse durante os tres meses de verán ós oito alumnos de FP-2 que ó fin de curso obtiveran as millores notas nas ramas de electricidade, motores, mecánica, secretariado, no centro de Formación Profesional de Cee. En caso de que non se cubran as prazas poderán ser sustituidos por fillos de productores con estudios adecuados. – Para estos alumnos queda fixado o salario para o 2009 en 1.236,89 € brutos mensuais para os mecánicos-electricistas, e de 1.125,4 € brutos mensuais para os administrativos.2.6.–PRENDAS DE TRABALLO. Será de aplicación a normativa de reximen interno, emitida polo comité de seguridade e saúde. A calidade das prendas será revisada polo comité de seguridade e saúde. CAPÍTULO III.–CONCEPTOS RETRIBUTIVOS 3.1.–SALARIO BASE. Os importes do salario base para cada categoría profesiónal para o ano 2009 relacionanse no anexo 1, e servirán de base para o cálculo dos pluses de antigüidade, nocturnidade, etc.3.2.–ANTIGÜIDADE. Computaráse a razón do 5% por cada quinquenio vencido, calculado sobre o salario base de cada categoría.3.3.–PLUS COMPENSACION. Este plus abonarase a todo o persoal con contrato de traballo en vigor con anterioridade o 1.12.92. Dito plus que sera de caracter individual, foi creado para compensar a supresion dos antiguos beneficios sociais de que disfrutaban individualmente cada traballador da plantilla (economato, prestamos, apartamentos, antiguo plus Dumbría etc.) Este plus será para o 2009 de 516,66 € brutos mensuais, para o persoal da fábrica de Cee e C-H., e de 643,02 € para o persoal da fábrica de Dumbría. Non pora ser absorbido nin compensado pola empresa.3.4.–PLUS DE POSTO DE TRABALLO. Os importes dos pluses dos postos de traballo, para o ano 2009, están reflexados no anexo 1. O persoal que traballe 8 meses continuados nun mesmo posto de traballo e por necesidades de producción se lle cambie de posto, terá dereito a percibilo durante os 4 meses seguintes.3.5.–PLUS NOCTURNO. A tódolos traballadores con dereito a percibir o plus de nocturnidade, satisfaráselle por este concepto o 25% do seu salario base.3.6.–PLUS TURNO ROTATIVO. Queda establecido para 2009 un plus de turno rotativo de 129,97 € mensuais, para o personal que traballe a turnos. Este Plus cobrarano todos aqueles que non franquen sábados ou domingos e os correturnos. O persoal que traballe ó ano 9 meses como mínimo a turnos terá dereito a cobrar este plus os tres meses restantes.3.7.–PLUS XEFE DE EQUIPO. Abonaránse por este concepto no 2009 as seguintes cantidades: – Oficial 1.ª: 190,32 € mensuais. – Oficial 2.ª: 187,8 € mensuais. – Oficial 3.ª: 184,74 € mensuais. – Especialista: 184,04 € mensuais.3.8.–PLUS FESTIVO. Os traballadores con xornada continuada de oito horas, cando lles coincida traballar en festivo que non sexa recuperable, percibirán por este concepto, o equivalente a oito horas extras.3.9.–PAGAS EXTRAORDINARIAS. Abonaránse anualmente dúas gratificacións extraordinarias que se farán efectivas nos meses de Xulio e Decembro. Consistirán no abono de trinta días de salario base e o plus de antigüidade no seu caso. Prorratearánse en proporción ó tempo traballado por semestres naturais do ano en que se otorguen.3.10.–HORAS EXTRAORDINARIAS. Entenderáse por horas estructurais as necesarias por ausencias imprevistas, cambios de turno derivados da natureza do traballo de que se trate e averías que afecten ó funcionamiento normal en: suministros de enerxía, materias primas, unidades e saída de productos. Entenderáse por horas extras de forza maior as derivadas pola necesidade de reparar sinestros, reparación de líñas eléctricas ou outros danos extraordinarios e urxentes que poidan afectar gravemente ó funcionamiento das instalacións. En caso de que o 40% do cómputo anual de horas extraordinarias fora superior á xornada anual establecida, contrataráse un traballador fixo de plantilla por xornada normal superada 3.11.–RETRIBUCIÓNS VARIAS: CHAMADAS. Cubilotes: o persoal dedicado a preparación de cubilotes, percibirá unha cantidade de 17,62 € no ano 2009. Chamadas, cambios de turno, comidas, vacacións. Persoal que traballa normalmente a turnos.1.º.–Cambio dun turno a outro ou sustitucións temporais, tales como vacacións, baixas, etc: Dun a tres días: unha chamada. Máis de tres días: dúas chamadas; unha cando cambia e outra ó volver á súa xornada.2.º.–Cando por causa de forza maior haxa unha parada no forno non programada e o persoal teña que ir de vacacións e non se lle poda avisar con máis dunha semán de antelación, pagaráselle unha chamada ó ir e outra ó volver. De coincidir en verán, a bolsa de vacacións correspondente a esos días será a de complemento de vacacións.3.º.–Si en seis días consecutivos se cambia máis de dúas veces de guardia, cobraranse cinco chamadas, independientemente das que lle correspondan polos cambios. Persoal que traballa normalmente en xornada partida: 1.º.–Cambio a turnos por averias, reparacións, etc. a) Si o cambio é de un a tres días: unha chamada. b) Si o cambio é por máis de tres días: substitúese a chamada por 8,25 € por día de cambio no 2009. c) Os equipos de mantenemento ó volver á súa xornada normal, os que teñan que saír ás seis da mañán, faranno ás catro da mañán e volverán ás dúas da tarde para facer media xornada.2.º.–O persoal de báscula abonaránselle 8,25 € por día de cambio no 2009. Chamadas por realización de horas extras: 1.º.–Cando o traballo non é continuado. a) En tódolos casos pagárase unha chamada e as horas extras realizadas. b) En xornada partida. Dende a finalización das horas extras, pasaran oito horas de descanso e incorporaranse o traballo a hora que corresponda. Si pasa das catro da mañán e ata as seis da mañán, incorporaranse pola tarde. Despois das seis da mañán, descansa o día seguente. En xornada intensiva. Dende a finalización das horas extras, pasarán oito horas de descanso e incorporaranse o traballo a hora que corresponda. A partir das catro da mañàn, descansa o día seguente. En caso de que o día seguente fose sábado ou festivo pagarase tres chamadas, sempre que faga seis horas extras ou maís. c) Si se chama despois das seis da mañán, terá que face-la xornada completa do día seguinte.2.º.–Cando o traballo é continuado. a) Cando pase de tres horas, pagaráse media chamada. b) Traballadores de xornada partida que teñan que continúar facendo horas extras ata as doce da noite, traballaran o día seguente completo. Despois das doce da noite e ata as duas da mañan, descansarán a mañán do día seguente. A partir das duas da mañán, non ven a día seguente. c) Hora de comida: darase a comida, si sobrepasa das dúas, e unha hora extra. d) Tarde: Si vai a continuar traballando ata as dez da noite, darase bocadillo e bebida refrescante. En caso de pasar das dez da noite, daraselle a cea.3.º.–Persoal en vacacións. O persoal que esté disfrutando vacacións e por causa de forza maior, sexa chamado a realizar horas extras, recibirá unha chamada por cada hora extra realizada, con un máximo de oito. Cambio de hora oficial. O persoal a turnos que lle coincida en traballo, a noite de cambio de horario e por este motivo a súa guardia sexa de nove horas, percibirá media chamada. Cambios de fábrica. – Cambio de fábrica de Dumbría á fábrica de Cee. Estudiarase en cada caso. Persoal de xornada partida. Por cada hora extra realizada os días 15 e 16 de agosto, daráse unha chamada, con un máximo de oito. Persoal a turnos. O persoal que se chame para facer horas extras, en días “FRANCOS”, que coincida cos festivos do 15 e16 de agosto, daráselle unha chamada por cada hora realizada, con un máximo de oito – Abonarase por cada chamada a cantidade de 14,22 € no 2009.3.12.–PLUS DE CONDICIÓNS ESPECIAIS. Este plus incluirá: plus voluntario, plus distancia e os casos excepcionais de plus Dumbría. Dito plus manterá os mesmos aumentos que o convenio, non sendo absorbible mentras persistan as mesmas condicións. CAPÍTULO IV.–FONDO DE PENSIONS 4.1.–FONDO DE PENSIÓNS. O compromiso que asume Ferroatlántica, S. L. co colectivo de traballadores e o plan de pensións de Ferroatlántica, S. L. de aportación definida, acollido á Lei 8/87. Os empregados con menos de dous anos de antigüidade aseguraráselles no caso de invalidez permanente total ou absoluta e falecimento un capital asegurado equivalente a unha anualidade e media de salario regulador vixente a mesma fecha que estableza a comisión de control para o colectivo de partícipes. A tal efecto, a empresa contratará unha póliza de seguros, sendo o coste da prima correspondente a cargo da empresa. CAPÍTULO V.–ACCIÓN SOCIAL 5.1.–PERSOAL CON CAPACIDADE DISMINUÍDA. O persoal que lle sexa recoñecida, ben polo organismo competente ou polo servicio médico de empresa, unha disminución da súa capacidade para o desenrolo do seu traballo habitual, a empresa o destiñará a un posto de traballo acorde ca súa capacidade.5.2.–COMPLEMENTO POR BAIXA: ACCIDENTE OU ENFERMEDADE. A todo o persoal pertenecente a Ferroatlántica S. L. que cause baixa por accidente ou enfermedade, a empresa complementará ata o 100% do seu salario habitual con un máximo de 18 meses. Para percibir o complemento de accidente será necesario o informe do comité de seguridade e saúde sobor de dito accidente en materia de utilización de prendas de seguridade e condicións en que se produxo. Sin que esté no ánimo da empresa o restrinxir o pago do complemento de enfermedade e sí perseguir ata onde sexa posible o fráude, este complemento perderáse cando se produzan algunhas das seguintes circunstancias: 1) Non ter á empresa puntualmente informada dos partes de baixa, alta e os semanais de confirmación, que salvo casos especiais, deberán ser entregados persoalmente.2) Non presentarse de maneira inxustificada ós controles, tanto no domicilio como no botiquín, que o servicio médico solicite realizar para seguir a evolución da enfermedade.3) Desatender as prescripcións médicas e tratamentos durante o período de baixa, incluídas as recomendacións do médico de empresa.4) Cando dos controles e inspeccións realizadas, das que previamente será informado o comité de empresa, resulte demostrado de maneira evidente, e non só a criterio médico, que o traballador non se encontra impedido para o cumplimento dos deberes laborais.5) No caso de discrepancia entre os distintos informes médicos, con relación a continuidade da baixa, resolverá a Inspección Médica da Seguridade Social e si do dictame desta, desprenderáse que a baixa era improcedente, perderáse o complemento dende o momento en que se iniciou o trámite de Inspección.5.3.–PREMIO DE NUPCIALIDADE. O persoal percibirá no 2009 a cantidade de 476,22 €, no caso de atoparse en activo e ter una antigüidade mínima de un ano. De non alcanzar dita antigüidade o premio quedará reducido a metade.5.4.–PREMIO DE NATALIDADE. Establécese un premio de 308,02€, co motivo do nacemento de cada fillo.5.5.–PREMIO DE VINCULACIÓN. Establécese un premio de vinculación á empresa en función dos anos de servicio prestados á mesma, con arreglo á seguinte escala: Escalón 1. –Ós 20 anos de servicio continuado, unha mensualidade de salario real (S. base, antigüidade, posto de traballo, plus voluntario e plus compensación) Escalón 2. –Ós 29 anos de servicio continuado, dúas mensualidades e media de salario real. En caso de xubilación cobrarán este premio aqueles traballadores que ó momento de xubilarse teñan 28 ou máis anos anos de servicio continuado, si non o cobrara.5.6.–PREMIO DE XUBILACION. Ó xubilarse ou pasar á invalidez permanente o traballador percibirá no ano 2009 unha cantidade resultante de computar 110,24 €. por ano de servicio activo e continuado na empresa, suxeta á condición de que dita xubilación se realice ó cumplir os 65 anos de edade ou antes desa edade; ou de ser superior, o seguinte premio: unha mensualidade por cada quinquenio ata un máximo de cinco. Atendendo a obliga establecida no Real Decreto 1588/1999, de 15 de outubro, polo que se aproba o Regulamento sobre a instrumentación dos compromisos por pensiones das empresas cos traballadores, o premio de xubilación regulado no presente artigo encontrase financiado a través dunha póliza de seguro colectivo de vida contratada cunha compañía aseguradora de reconocida solvencia e prestixio, todo elo de conformidade con canto establece a normativa de referencia.5.7.–AXUDAS ESPECIAIS. Os traballadores en activo que teñan ó seu cárrego fillos calqueira que sexa a natureza legal da afiliación, ou outros descendentes ou irmáns seus ou do seu conxugue que teñan a condición de disminuido físico ou psíquico, imposibilitados para o traballo, no 2009 percibirán 221,87 € mensuais por cada causante, máis 152,09 € no caso de estar escolarizado. Entendaráse por minusvalía física a imposibilidade de valerse por sí mesmo para a realización das funcións elementais da vida. Consideraráse a existencia de minusvalía psíquica cando ésta fora declarada e recoñecida pola Seguridade Social. Abonaránse en ambos casos, aínda percibindo a subvención legal que esté establecida. Por contra, non se procederá ó abono cando se perciba pensión da Seguridade Social ou algunha outra remuneración por contrato laboral Esta axuda especial, só a percibirá o persoal dado de alta en Ferroatlántica en Dec-92.5.8.–LOTE DE NADAL. Establécese unha aportación da empresa por este concepto, para o ano 2009, de 145,87 por cada traballador en activo, e 122,10 € para os xubilados, viudas e persoal en longa enfermedade. O persoal con menos de seis meses de traballo a aportación será do 50%. O comité de empresa será o competente na súa confección e distribución. Sendo a cargo da empresa o I. V. E.5.9.–AXUDA MATERIAL ESCOLAR. Establécese o seguinte sistema de axuda de material escolar para o curso 2009, de: EDUCACIÓN INFANTIL, primeiro ciclo: 133.08 €/ano. ED. INFANTIL (2 ciclo), ED. PRIMARIA, ESO, BACHILLER, CICLOS FORMATIVOS (medio, superior): 152.12 €/ano. ESTUDOS MEDIOS: 633,8 €/ano. ESTUDOS SUPERIORES: 950,72 €/ano. En ciclos formativos de FP específica (antiguo FP), sempre que non exista na comarca a rama que se desexe estudar e teña que desplazarse, considérase a axuda como de estudos medios. Igualmente terán dereito os traballadores que a título individual realicen estudos relacionados ca súa labor na empresa. Para ESO, BACHILLER, e CICLOS FORMATIVOS, permitirase unha sola repetición por curso. Os traballadores que cursen estudos de ESO, BACHILLER e CICLOS FORMATIVOS, escolas oficiais de idiomas, artes aplicadas e estudos de grado medio e superior, percibirán por cada curso 190,15 €/ano, previa presentación do certificado de matrícula. Si un traballador iniciara uns estudos determiñados e desistira dos mesmos para iniciar outro tipo de estudos, sen haber rematado os primeiros só poderá solicitar axuda para estes novos estudos despois de transcurrir un ano dende a concesión da axuda anterior. No caso de xubilados, persoal en longa enfermedade e viudas de traballadores que faleceron en activo ou en longa enfermedade, os seus fillos, teñen dereito a dita axuda, na mesma cuantía que os fillos de traballadores en activo.5.10.–INDEMNIZACION POR DEFUNCIÓN. En caso de fallecimiento dun traballador, xa sexa por causas naturais ou accidente dentro ou fora das súas horas de traballo, seus dereito-habentes percibirán no 2009 a cantidade de 17.724,53 €, máis 4.430,55 € por cada fillo que esté o seu cárrego. Os traballadores porán desinar por escrito ó beneficiario de dita cantidade. No caso de non facelo a indemnización entregaráse ós seus dereito-habentes. Para os traballadores que pasen a situación de Invalidez esta cobertura manteráselle durante os períodos seguintes: a) Traballadores a partir de 55 anos ata 60 anos, ou como mínimo, durante o primeiro ano de invalidez. b) Traballadores menores de 55 anos: terán dereito a esta cobertura durante o primeiro ano de haber pasado a situación de invalidez. Atendendo a obliga establecida no Real Decreto 1588/1999, de 15 de Outubro, polo que se aproba o Regulamento sobre a instrumentación dos compromisos por pensiones das empresas cos traballadores, a indemnización por defunción regulado no presente artigo encontrase financiado a través dunha póliza de seguro colectivo de vida contratada cunha compañía aseguradora de reconocida solvencia e prestixio, todo elo de conformidade con canto establece a normativa de referencia.5.11.–PRIVACIÓN DE LIBERDADE. Todo persoal que sufra privación de liberdade que lle impida acudir a xustificar súa ausencia ó traballo por un período máximo de dez días, conservará tódolos dereitos que disfrutaba antes da súa privación de liberdade. Mentras se atope en tal situación consideraráse en situación de permiso non retribuido, sendo admitido automáticamente a petición do traballador 5.12.–SUBVENCIÓN Ó COMITÉ. Establécese no 2009 a cantidade de 23.212,69 € anuais, que se farán efectivos no 1.º semestre e serán utilizados en casos sociais, gastos do comité e tamén para incrementalos paquetes de Navidade. CAPÍTULO VI.–SAÚDE LABORAL 6.1.–SERVICIO DE PREVENCIÓN. A empresa conta con un servicio de prevención propio. Os servicios sanitarios estarán cubertos polo médico de empresa, dous A. T. S. (un para a fábrica de Cee e outro para a fábrica de Dumbría) e unha ambulancia.6.2.–COMITÉ DE SEGURIDADE E SAÚDE. O comité de seguridade e saúde das fábricas de Cee-Dumbría, estará composto por dez membros, cinco deles elexidos pola Dirección e cinco elexidos polo comité de empresa. Será función de dito comité promover a observancia das disposicións en materia de Saude Laboral no traballo, así como estudar e propoñer medidas que estime oportunas en orden á prevención de riscos profesionais e cantas sexan convintes para a debida protección da vida e saúde dos traballadores. Os membros do comité disporán, para o exercicio das súas funcións de 10 horas mensuais, dentro da xornada laboral. A empresa cada dous anos por mediación do organismo competente do Ministerio de Traballo, instará ó recoñecemento ambiental por áreas ou zonas de traballo, ca presencia de dous membros do comité elexidos polos traballadores. Si en dito recoñecimento se detectase niveis non aceptables, a empresa fixará un prazo para a súa eliminación e informará ó comité de seguridade e saúde do curso dos traballos de corrección que se efectúen. A empresa informará ó comité de seguridade e saúde dos casos que se podan presentar de traballadores afectados por enfermedades profesionais, procedendo a investigar as causas que as motivaron, para súa oportuna corrección, así como a destiñar ó traballador afectado a outro posto de traballo acorde ca súa categoría profesional e condición física. A empresa para o ano 2009 pon a disposición do comité de seguridade e saúde a cantidade de 17.642,15 € para subsidiar as necesidades en materia de saúde laboral non previstas no presuposto xeral e postas de manifiesto polo comité. Para a utilización de dita cantidade será dabondo a conformidade de tres membros do comité de saúde laboral, que un deles, como mínimo, terá que ser dos elexidos polo comité de empresa. CAPÍTULO VII.–OUTRAS DISPOSICIÓNS 7.1.–COBRO DE SALARIO. Os traballadores que perciban súas retribucións por talón ou transferencia bancaria, que o seu horario e/ou proximidade entre o centro de traballo e a entidade bancaria pola que se efectúa o pago, no lles permita percibir seu salario fora da súa xornada laboral, disporán de media hora, que será fixada entre os tres primeiros días en que a transferencia esté a disposición do traballador, previa solicitude o seu xefe de departamento.7.2.–ASAMBLEAS E INFORMACIÓN. Os traballadores terán dereito a convocar por parte do comité de empresa ou ó menos un 25% da plantilla cantas asambleas crean convinte, as cales celebraranse dentro do respectivo centro de traballo. Estas asambleas estarán presididas polo comité de empresa de forma colexiada. Estas asambleas porán celebrarse en horas de traballo con un máximo de 6 horas anuais. Os membros do comité de empresa porán, con cárrego ó crédito de horas mensuais retribuidas, dar información ou atender calqueira consulta de temas laborais. O persoal que deba consultar cos seus representantes disporá, en horas de traballo e sen merma algunha das súas percepcións, dun tempo prudencial para realizar a consulta, notificando a ausencia momentánea do seu posto de traballo.7.3.–VACANTES DE PERSOAL. Das vacantes de persoal daráse preferencia ós traballadores que foran eventuais na empresa, dacordo co tempo que traballaron e polos fillos de traballadores en activo, xubilados ou falecidos. De tódolos contratos que se realicen o comité terá información previa.7.4.–CUOTA SINDICAL. Cando se solicite, a requerimiento dos traballadores afiliados a un Sindicato, o desconto da súa cuota sindical a través de nómina, a dirección deste centro de traballo poñerá as máximas facilidades para a súa recaudación ata que non reciba comunicación en contra por parte de calqueira dos traballadores ós que se lle efectúe dita retención.7.5.–COMEDOR SOCIAL. Ferroatlántica S. L. manten un Comedor Social que é para uso dos seus traballadores, participando a empresa nos gastos de comida nun 80%, sendo o 20% restante a cargo do traballador.7.6.–DIETAS. O persoal que por conta de empresa deba efectuar desprazamentos, percibirá no 2009 en concepto de dietas a cantidade de 29.78€ por día de traballo, cando se cumpla pernoctar fora do lugar de residencia, e 15,21 € no caso contrario, ambos supostos independentemente do abono pola empresa dos gastos de locomoción, aloxamento e mantenza. Cando se dera a circunstancia de que nos períodos de desprazamento ou estancia se incluíra algún festivo, as cantidades incrementaránse nun 100% para estos días festivos. Quedan excluidos aqueles empleados que o seu posto de traballo implique desplazamentos periódicos para os cales seguirá en vigor o réxime actual de gastos suplidos e aqueles traballadores que efectúen os desprazamentos dentro da xornada normal de traballo.7.7.–CONTRATOS. Dadas as características especificas do sector de ferroaleacións, e co fin de facilitar novas contratacións, os contratos de traballo de duración determinada, poderán ampliarse tal como prevé ó RD 2720/1998, ou disposicións legais sustitutorias.7.8.–SEGURO CARNET DE CONDUCIR. Os traballadores que estean autorizados no seu traballo a utilizar os vehículos da empresa, terán un seguro por retirada do seu carnet de conducir, sempre que non sexa por causas penales. POSTOS TRABALLO